დროის გარეშე (ტელესერიალი)

დროის გარეშე — ამერიკული სამეცნიერო ფანტასტიკის ჟანრის დრამატული ტელესერიალი, რომლის პრემიერა -ზე 2016 წლის 3 ოქტომბერს გაიმართა. მისი მთავარი პერსონაჟები არიან ისტორიკოსი ლუსი პრესტონი (ებიგეილ სპენსერი), მეცნიერი რუფუს კარლინი (მალკოლმ ბარეტი) და სამხედრო უაიტ ლოგანი (მეტ ლანტერი). ისინი, ფედერალური ძალების დავალებით, ცდილობენ, შეაჩერონ გარსია ფლინი (გორან ვიშნიჩი), რომელმაც მოიპარა დროის მანქანა და დროში მოგზაურობით ცვლის ამერიკის ისტორიის მოვლენებს. სერიალის ავტორები არიან შონ რაიანი და ერიკ კრიპკე. მასში აგრეთვე თამაშობენ პატერსონ ჯოზეფი და საკინა ჯეფრი. აღმასრულებელი პროდიუსერები არიან ჯონ დეივისი და ჯონ ფოქსი („შავი სია“).

-მ სერიალის წარმოება შეწყვიტა 2017 წლის 10 მაისს, პირველი სეზონის დასრულების შემდეგ. თუმცა, სამი დღის შემდეგ, -თან მოლაპარაკებების შემდეგ, სერიალი მეორე სეზონისთვის განახლდა, 10 ეპიზოდით, რომელიც 2018 წელს გამოვა.

სიუჟეტი
მას შემდეგ, რაც იპარავენ ექსპერიმენტულ დროის მანქანას, ისტორიკოსი, ინჟინერი და სამხედრო ასრულებენ დავალებას, იმოგზაურონ მანქანის პროტოტიპით წარსულში და შეაჩერონ ბოროტმოქმედის გეგმები. თუმცა, აღმოჩნდება, რომ ყოველივე უფრო რთულია და გამოძიების მსვლელობისას ნათელი ხდება ბევრი საიდუმლო.

როლები და პერსონაჟები
მთავარი
ებიგეილ სპენსერი – ლუსი პრესტონი, ისტორიკოსი, რომელიც ცდილობს რეალურ დროში დის დაბრუნებას.
მეტ ლენტერი – სერჟანტი უაიეტ ლოგანი, რომელსაც იმედი აქვს, რომ დროში მოგზაურობისას დაიბრუნებს დაღუპულ ცოლს.
მალკოლმ ბარეტი – რუფუს კარლინი, პროგრამისტი, რომელიც მართავს დროის მანქანას.
საკინა ჯეფრი – სპეციალური აგენტი.
პატერსონ ჯოზეფი – -ის უფროსი კონორ მეისონი.
კლაუდია დუმიტი – ჯია მარი, ნიჭიერი ახალგაზრდა პროგრამისტი. პირველი სეზონის მსვლელობისას იგი რუფუსის მეგობარი გოგონა ხდება.
გორან ვიშნიჩი – გარსია ფლინი, ეროვნული უსაფრთხოების სააგენტოს ყოფილი თანამშრომელი, რომელიც იპარავს დასრულებულ დროის მანქანას და წარსულში ამერიკის ისტორიაში სხვადასხვა მოვლენას ცვლის.

განმეორებადი
მეტ ფრიუერი – ენტონი ბრელი, -ის თანამშრომელი.
სიუზანა თომპსონი – კეროლ პრესტონი, ლუსის დედა.
ჯონ გეტზი – რიტენჰაუსის აგენტი ბენჯამინ კეჰილი, წარმოადგენს საიდუმლო ორგანიზაციას, რომელიც აკონტროლებს პროექტს და განსაკუთრებით - ლუსის და რუფუსს.
ჩედ რუკი – კარლი, ფლინის თანამზრახველი.
ენი ვერშინგი – ემა უიტმორი, -ის ყოფილი თანამშრომელი, რომელიც რიტენჰაუსის გეგმების შესახებ ინფორმაციას ფლობს.
ბეილი ნობლი – ემი პრესტონი, ლუსის და, რომელიც ისტორიიდან იკარგება პირველ ეპიზოდში განვითარებული მოვლენების შემდეგ.

წარმოება
შექმნა
სერიალის დაკვეთა მოხდა 2016 წლის 13 მაისს, მას შემდეგ, რაც -მ მიიღო უფლება, ყველა გამოსული ეპიზოდი გაეშვა თავის ციფრულ პლატფორმებზეც. 2016 წლის 1 ნოემბერს სერიალს სამი დამატებითი ეპიზოდი დაემატა და მათ საერთო რაოდენობამ 16-ს მიაღწია. სეზონი 2017 წლის 20 თებერვალს დასრულდა.

შონ რაიტმა და ერიკ კრიპკემ, შემქმნელებმა, პროექტის შემუშავებისას შთაგონება აიღეს სერიალებიდან „კვანტური ნახტომი“ და „მოგზაურები!“, ისევე, როგორც ფილმიდან „უკან მომავალში“.

საჩივარი კონცეფციის გამო
რაიანს, კრიპკეს, -ს და -ს უჩივლა -მა კონტრაქტის პირობების და საავტორო უფლებების დარღვევის გამო. მათი თქმით, სერიალის კონცეფცია ეფუძნება ესპანურ ანალოგს „დროის სამინისტრო“. მასში ასევე მოთხრობილია სამი ადამიანისგან შემდგარი გუნდის შესახებ, რომელიც მოგზაურობს წარსულში, რათა შეცვალოს აწმყო. მოპასუხე მხარე ამ საჩივარს 2016 წლის 23 ნოემბერს გამოეხმაურა. მისი თქმით, სერიალები დროში მოგზაურობის შესახებ უკვე ტრადიციად ქცეული სატელევიზიო ჟანრია, აღსანიშნავი დამთხვევები სერიალებს შორის უბრალოდ ზოგადია და ძირითადად ეფუძნება გამყარებულ სიუჟეტურ განვითარებას, რომლის ფარგლებში პერსონაჟები მოგზაურობენ წარსულში და ცვლიან მომავალს. 2017 წლის 15 თებერვალს მოთხოვნა, უარი ეთქვათ -ს სარჩელის განხილვაზე, არ იქნა დაკმაყოფილებული.

ეპიზოდები